text: বিমল ঘোষ  (১৮ মার্চ, ১৯১০ - ৭ মার্চ ১৯৮২)  একজন খ্যাতনামা  বাঙালি শিশুসাহিত্যিক।
  
  জন্ম ও শিক্ষা জীবন
  বিমল ঘোষের  জন্ম পশ্চিমবঙ্গের বাঁকুড়া  জেলার  বেলিয়াতোড়ে। পিতা ছিলেন বেঙ্গল কেমিক্যালের সঙ্গে যুক্ত জাতীয়তাবাদী কেমিস্ট অনাদিপ্রসন্ন ঘোষ। মাতার নাম ব্রজবালা দেবী। কলকাতার নারকেলডাঙা জর্জ হাই স্কুল থেকে ম্যাট্রিক পাশ করে গভর্নমেন্ট আর্ট কলেজে (বর্তমানের গভর্নমেন্ট কলেজ অব আর্ট এন্ড ক্রাফ্ট)  ভর্তি হন মুদ্রণ ও বিজ্ঞাপন বিষয়ক ক্ষেত্রে শিক্ষালাভের জন্য।
  
  সাহিত্যকর্ম
  বিমল ঘোষ ছাত্রাবস্থাতেই লেখালেখি করতেন। এ সময়েই ছোটদের বিভিন্ন পত্র পত্রিকায় লেখা ছাপা হয়েছে।  আর্ট কলেজে শিক্ষালাভের পর কর্মজীবন শুরু করেন 'অ্যাডভান্স' পত্রিকার বিজ্ঞাপন বিভাগে। পরে যোগ দেন  আনন্দবাজার পত্রিকায়। তাঁর উদ্যোগে ও ব্যবস্থাপনায় ১৯৪০ খ্রিস্টাব্দে আনন্দবাজার পত্রিকার ছোটদের আসর 'আনন্দমেলা'  প্রতিষ্ঠা হয় ও প্রসার ঘটে। এই সময় তিনি 'মৌমাছি' ছদ্মনামে বিখ্যাত হয়ে ওঠেন। তিনি তাঁর ছদ্মনাম আর আনন্দবাজার পত্রিকায় ছোটদের পাতা 'আনন্দমেলা' সম্পর্কে কোন এক সাহিত্যসভায় বলেছেন - 
  
   তিনি বন্ধুদের সাথে শলাপরামর্শ করেই 'আনন্দমেলা' মারফত জানালেন তাঁর পরিকল্পনা অর্থাৎ 'মণিমেলা' নামের সংগঠন গড়ার। আনন্দমেলার মাধ্যমে শিশু ও কিশোরদের জন্য গড়ে ওঠা এই সংগঠন এক সময় বাংলা ও বাংলার বাইরে বিশেষ প্রভাব বিস্তার করেছিল। বহু স্থানে 'মণিমেলা'র শাখা গড়ে উঠেছিল। ছোটদের জন্য তিনি অজস্র ছড়া কবিতা নাটক গল্প উপন্যাস ও প্রবন্ধ রচনা করেছেন। তাঁর রচিত শিশু সাহিত্যের সংখ্যা এক-শো চল্লিশ। 'মায়াময়ূর' তাঁর জনপ্রিয় নাটক। 'চেঙাবেঙা' বইটির জন্য তিনি রাষ্ট্রীয় পুরস্কার লাভ করেন। ১৯৫৩ খ্রিস্টাব্দে বুখারেস্টে অনুষ্ঠিত বিশ্ব যুব উৎসবে তিনি ভারত সরকারের প্রতিনিধি হিসাবে যোগ দেন। বিমল ঘোষ  আকাশবাণীর সঙ্গে দীর্ঘ দিন যুক্ত ছিলেন।
  
  রচনাবলী
  
  বিমল ঘোষের প্রকাশিত গ্রন্থগুলির মধ্যে উল্লেখযোগ্য হল -
  
   ' ইউরোপের অগ্নিকোণে'
    'কামাল পরদেশী'
   'চেঙাবেঙা'
  
  আরও দেখুন 
   অখিল নিয়োগী
   সৌরীন্দ্রমোহন মুখোপাধ্যায়
   লেখক
  
  তথ্যসূত্র
  
  বিষয়শ্রেণী:১৯১০-এ জন্ম
  বিষয়শ্রেণী:১৯৮২-এ মৃত্যু
  বিষয়শ্রেণী:বাঙালি শিশুসাহিত্যিক
title: বিমল ঘোষ